‘n Polisiebeampte wat van diens af was, is deur sy kollega gearresteer. Die kollega het vermoed dat hy onder die invloed van drank bestuur het. Hy het self die ander beamptes afgetrek om hulp te vra, nadat sy motor in die nag op ‘n gevaarlike plek van die pad gery het en in ‘n sloot vasgeval het.
‘n Ooreenkoms waarin die verkoop van ‘n besigheid uiteengesit word, sal dikwels ook die toedeling van die koopprys aan spesifieke bateklasse bevat. Bedrae sal toegewys word vir toerusting, vir handelsvoorraad, vir kantoortoerusting, vir voertuie, vir klandisiewaarde ( “goodwill”) en so aan.
Dan wend jy jou tot die hof vir beskerming. Die hof gee jou gelyk en die bure word by wyse van interdik verbied om aan te gaan met hul steurende aktiwiteite. Die hofbevel verbied die aanbieding van enige troufunksies, onthale, konferensies en/of soortgelyke funksies wat geraas maak. Ongelukkig steur die bure hul nie aan die hofbevel nie en die funksies en onthale gaan onverpoosd voort.
Jou remedie is om die hof weer te nader vir afdwinging van die oorspronklike hofbevel. Enige opsetlike verontagsaming en verbreking van die hofbevel sal nie ligtelik hanteer word nie. In hierdie spesifieke geval is die oortreders beboet met R20 000 of ses maande gevangenisstraf (met ‘n verdere ses maande gevangenisstraf wat voorwaardelik vir drie jaar opgeskort is). Die hof beveel verder dat die buurman wat suksesvol was in sy aansoeke om regsbeskerming, se regskostes deur die ander party betaal moet word en wel op die bestraffende skaal soos tussen prokureur en kliënt.
Indien dit duidelik raak dat die munisipaliteit sloer en nie die regulasies gaan afdwing nie, hoef jy dit nie daar te laat nie. Wend jou tot die hof!